1906 में अभिनव भारत संस्था का गठन वी डी सावरकर ने लंदन में किया. जो क्रांति के जरिए भारत की आजादी अंग्रेजों से छीन लेना चाहते थे. मैडम कामा भी सावरकर की इस बात से सहमत थीं कि हथियारबंद दुश्मन से लड़ाई हथियारों के सहारे ही की जा सकती है. इसीलिए मैडम कामा क्रांतिकारी साथियों के लिए मालवाहक जहाजों से जाने वाले खिलौनों में हथियार छिपाकर भी भेजती रहीं. कई बार ऐसे हथियार पकड़े भी गये. लेकिन फ्रांस की नागरिकता हासिल होने से भीकाजी कामा अकसर अंग्रेजी सरकार की कार्रवाई से बच जाती थीं. लेकिन एक वक्त ऐसा भी आया जब यूरोप के सभी देशों की मिलीभगत से भीकाजी कामा को नजरबंद कर लिया गया, फिर भी आजादी के लड़ाई में मैडम कामा का मनोबल कभी भी कम नहीं हुआ.